cyanic-selkie/wikianc huggingface dataset:
மொதெரா
மொதெரா (Modhera) இந்தியாவின் குஜராத் மாநிலத்தின் வடக்கில் மெக்சனா மாவட்டத்தில் உள்ள சிறு நகரம் ஆகும். இங்கு சாளுக்கியர் காலத்திய புகழ்பெற்ற மொதெரா சூரியன் கோயில் மற்றும் படிக்கிணறு உள்ளது. உள்ளது. இது புஷ்வதி ஆற்றின் கரையில் அமைந்துள்ளது. இவ்வூரில் 16-17ஆம் நூற்றாண்டின் படிக்கிணறு அமைந்துள்ளது.
இந்தியாவின் முதல் சோலார் கிராமம் என்ற பெருமையை மோதிரா கிராமம் பெற்றுள்ளது. வீட்டின் கூரைகளெங்கும் சூரிய தகடுகளாக காட்சியக்கும் இந்த கிராமத்தின் மக்கள், முழுக்க முழுக்க சூரிய மின்சக்தியை 24 மணி நேரமும் பயன்படுத்துகின்றனர். சூரிய கோவிலுக்கு புகழ்பெற்ற இந்த கிராமம் இப்போது சூரிய மின்சக்திக்கும் எடுத்துக்காட்டாக உள்ளது.
மண்பாண்டத் தொழில், தையல் தொழில் மற்றும் விவசாயம் செய்யும் 6500 குடும்பங்கள் கொண்ட இந்த கிராமத்தில் எல்லாம் இயந்திரத்தில் இயங்குகிறது. பகலில் மின்தகடுகள் வழங்கும் மின்சக்தி வீடுகளில் நேரடியாக பயன்படுத்தப்படுகிறது. பேட்டரியில் சேமிக்கப்படும் மின்சாரம் இரவில் பயன்படுத்த வழி செய்யப்பட்டுள்ளது.
மேற்கோள்கள்
பகுப்பு:மெக்சனா மாவட்டம் பகுப்பு:குஜராத் மாநிலத்திலுள்ள ஊர்களும் நகரங்களும் பகுப்பு:மெக்சனா மாவட்டத்திலுள்ள ஊர்களும் நகரங்களும்
டி. செல்வராஜ்
'''டி. செல்வராஜ்''' ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் 1996 ஆம் ஆண்டு நடைபெற்ற தமிழ்நாடு சட்டமன்றத் தேர்தலில், உடுமலைபேட்டை தொகுதியிலிருந்து, திராவிட முன்னேற்றக் கழக வேட்பாளராகப் போட்டியிட்டு, தமிழக சட்டசபைக்குத் தேர்ந்தெடுக்கப்பட்டார். பின்னர் 2001 ஆம் ஆண்டு சட்டமன்றத் தேர்தலில், அண்ணா திராவிட கழக வேட்பாளரான சி. சண்முகவேல் என்பவரால் தோற்கடிக்கப்பட்டார்.
மேற்கோள்கள்
பகுப்பு:திராவிட முன்னேற்றக் கழக அரசியல்வாதிகள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:11 ஆவது தமிழ்நாடு சட்டமன்ற உறுப்பினர்கள் பகுப்பு:தமிழக அரசியல்வாதிகள்
அவதானிப்பு
அவதானிப்பு என்பது அறிவியல் நடைமுறை ஒன்றின் ஆரம்பச் செயற்பாடு ஆகும். இது அடிப்படை மூலம் ஒன்றிலிருந்து வினைத்திறனுடன் தகவல்களைச் சேகரிப்பதாகும். உயிரங்கிகளில் அவதானிப்பை மேற்கொள்ளுவதற்கு சிறத்தலடைந்த புலனங்கங்கள் காணப்படுகின்றன. அறிவியலில் புலக்காட்சி மற்றும் தரவுகளைப் பதிவு செய்வதில் அறிவியல் கருவிகள் பயன்படுகின்றன. அவதானிப்பு எனும் பதம் அறிவியல் செயன்முறையின் போது தரவுகள் சேகரிக்கப்படுவதை குறிப்பிடுவதாகும். அவதானிப்பு பண்புசார் தன்மை கொண்டதாக (அதாவது, குறித்த இயல்பு உள்ளதா அல்லது இல்லையா என்பது) அல்லது அளவுசார் தன்மையதாக (அதாவது அவதானிக்கும் தோற்றப்பாட்டின் எண்ணிக்கை அல்லது அளவு) இருக்கும்.
அறிவியல்
அறிவியல் முறைமையானது கருதுகோள் ஒன்றை ஒருங்கமைத்து பரிசோதிப்பதில் அவதானங்களின் இயற்கை தோற்றப்பாட்டுப் பட்டியல் ஒன்று தேவையாயுள்ளது. இது பின்வரும் படிமுறைகளை உள்ளடக்கும்:
அறிவியல் முறைமைகளில் இரண்டாம், ஐந்தாம் படிகளில் அவதானிப்பு முக்கிய பங்கு வகிக்கின்றது. எவ்வாரெனினும் வெவ்வேறு அவதானிப்பாளர்களின் அவதானிப்புகளை ஒப்பிடுவதற்கு மீள்செய்கை அவசியமாகின்றது. மனித புலனங்கங்களின் வெளிப்பாடுகள் அகநிலை சார்ந்ததும் பண்பறிமுறையானதும் ஆகும். இதனை பதிவு செய்வதும் ஒப்பிடுவதும் கடினமானது. வெவ்வேறு மக்களால், வெவ்வேறு இடங்களில், வெவ்வேறு காலப்பகுதிகளில் மேற்கொள்ளப்பட்ட அவதானிப்புகளை பதிவு செய்யவும் ஒப்பிடுவதற்காகவும் பயன்படும் வகையில் அளவீடுகள் உருவாக்கப்பட்டன. அளவீடுகள் அவதானிப்புகளைப் பயன்படுத்தி அவதானிக்கப்படும் தோற்றப்பாடுகளின் நியம அளவீடு ஒன்றுக்கு ஒப்பீடு செய்கின்றன. இந்த நியம அளவீடு எல்லா அவதானிப்பாளர்களாலும் பகரப்பட்ட அல்லது வலிறுத்தப்பட்ட ஒரு கலைப் பொருளாக, செயன்முறையாக, அல்லது வரைவிலக்கணமாக இருக்கும். அளவீட்டில் நியம அலகுகளின் எண்ணிக்கை அவதானிப்புகளின் எண்ணிக்கைக்கு சமனாகும்.
மனித புலன்கள் மட்டுப்படுத்தப்பட்டதாகவும் புலக்காட்சியில் ஒளியியல் மாயை முதலான வழுக்களைக் கொண்டதாகவும் காணப்படுகின்றது. அறிவியல் கருவிகளான நிறுத்தல் கருவிகள், கடிகாரங்கள், தொலைக்காட்டி, வெப்பமானி, புகைப்படக்கருவி, ஒலிப்பதிகருவி முதலானவை மனித அவதானிப்பு திறனுக்கு உதவுவதற்க்காக உருவாக்கப்பட்டன. அதே போல அகவயத்தன்மை கொண்ட உணர்வுகளான அவதானிக்க முடியாதவைகளை அளவிடப் பயன்படும் கார அமிலக் காட்டிகள், வொல்ட்டு மானி, நிறமாலைமானி, அகச்சிவப்பு காமரா, ஊசல்மானி, குறுக்கீட்டுமானி, கெய்கர் எண்ணி, வானொலி வாங்கி முதலானவையும் உருவாக்கப்பட்டன. அறிவியல் களங்களில் எதிர்கொள்ளப்படும் ஒரு பிரச்சினை அவதானிப்புகள் அவதானிக்கப்படும் போது அவை அவதானிக்கப்படாத வேளைகளை விட மாறுபட்ட விளைவுகளைத் தருவது. இது அவதானிப்பாளர் தாக்கம் எனப்படும். எடுத்துக்காட்டாக, வாகனங்களின் சில்லுகளில் உள்ள காற்றழுத்தத்தை சோதிக்கும் போது சிறிதளவு வளி வெளியேறுவது தவிர்க்கமுடியாதது. ஆகவே அவதானிக்கப்படுவது மாற்றமுற்ற அழுத்தம் ஆகும். ஆகவே சிறந்த கருவிகளை உபயோகிப்பதன் மூலம் இந்த குறைபாடு தவிக்கப்படுகின்றது.
முரண்பாடுகள்
அறிவியலின் சில துறைகளில் அவதானங்களின் பெறுபேறுகள் நாளாந்த அவதானிப்புகளில் முக்கியத்துவம் பெறாத காரணிகளைப் பொறுத்து மாறுபடும். இவை பொதுவாக முரண்பாடுகளுடன் அதாவது இரண்டு வேறுபட்ட நிலைமைகளில் வித்தியாசமாகத் தோன்றுவதான நிகழ்வாக பொதுப்புலனை மீறியதாக விபரிக்கப்படும்.
கோடல்கள்
மனிதனின் புலனங்கங்கள் நிகழ்படப் பதிகருவி போல செயற்படாது, பக்கச்சார்பின்றி எல்லா அவதானிப்புகளையும் பதியும். மனிதனின் கருத்துகள் சிக்கலான, சாராம்சங்களின் சுயாதீன செயற்பாடாக நிகழும். என்ன பேணப்பட்டது, என்ன வீசப்பட்டது என்பது உள்ளக மாதிரியில் அல்லது உலக பிரதிநிதித்துவத்தில் தங்கியிருக்கும். இது உளவியலில் திட்டம்(அ)விதி எனப்படும். இதுவே ஒருவரின் வாழ்க்கை முழுவதையும் தீர்மானிக்கும் ஒன்றாகும்.
உறுதிப்படுத்தல் கோடல்
அவதானிப்பவரின் சுய உணர்வுடனான அல்லது சுய உணர்வற்ற எதிர்பார்ப்புக்கு ஏற்பவும் உலகப் பார்வைக்கு ஏற்பவும் மனித அவதானங்கள் அதை உறுதிப் படுத்துவதில் கோடலுறுகின்றன. நாம் எதை எதிர்பார்கின்றோமோ அதையே காண்கின்றோம். உளவியலில் இது உறுதிபடுத்தல் கோடல் எனப்படும். ஓர் அறிவியல் ஆய்வு ஒன்றின் இலக்கு ஒரு புதுப்பொருளைக் கண்டுபிடிப்பதாயின், இந்த கோடல் புதிய கண்டுபிடிப்பு மீது மிகையான திணிப்பு ஒன்றாகும்.
மேற்கோள்கள்
பகுப்பு:அறிவியல்
மாலிப்டினம் ஈராக்சைடு
மாலிப்டினம் ஈராக்சைடு (Molybdenum dioxide) என்பது MoO2 என்ற மூலக்கூற்று வாய்ப்பாடு கொண்ட கனிம வேதியியல் சேர்மம் ஆகும். மாலிப்டினம் டையாக்சைடு என்ற பெயராலும் இது அழைக்கப்படுகிறது. ஊதா நிற திண்மமான இச்சேர்மம் ஓர் உலோகக் கடத்தியாகும். ஒற்றைச்சரிவு செல்லில் படிகமாகும் மாலிப்டினம் ஈராக்சைடு, உருக்குலைந்த உரூத்தைல் (TiO2) படிகக் கட்டமைப்பைக் கொண்டுள்ளது. தைட்டானியம் டை ஆக்சைடில் (TiO2) ஆக்சைடு எதிர்மின் அயனிகள் நெருங்கிப் பொதிந்துள்ளன. தைட்டானியம் அணுக்கள் பாதிக்கு மேலான எண்முக துகள்வெளிகளை ஆக்ரமித்துள்ளன. மாங்கனீசு டை ஆக்சைடில் (MoO2) எண்முகங்கள் உருக்குலைந்துள்ளன. மாலிப்டினம் அணுக்கள் மையத்தில் இருப்பதில்லை. அவை Mo – Mo இடைவெளியை குறைவு நீளமென நிலைமாற்றிக் கொள்ளவும் Mo – Mo பிணைப்புக்கும் முனைகின்றன. குட்டையான Mo – Mo இடைவெளி 251 பைக்கோமீட்டர் ஆகும். இது உலோகத்திலுள்ள Mo – Mo 272.5 பைக்கோமீட்டர் என்ற இடைவெளியைவிடக் குறைவு ஆகும். ஓர் ஒற்றைப் பிணைப்புக்கு எதிர்நோக்கும் தேவையான பிணைப்பு நீளத்திற்கு இது குறைவாகும். பிணைப்பு சிக்கலானதாகவும் சில மாலிப்டின எலக்ட்ரான்கள் கடத்தல் பட்டையில் உள்ளடங்காமல் உலோகக் கடத்துத் திறனில் பங்கு கொள்கின்றன.
தயாரிப்பு
2 MoO3 + Mo → 3 MoO2
அயோடினைப் பயன்படுத்தி மாலிப்டின ஈராக்சைடின் ஒற்றைப் படிகங்களை உருவாக்கலாம். அயோடின் மாலிப்டின ஈராக்சைடினை மறுதலையாக ஆவியாகும் வேதியினமான MoO2I2 ஆக மாற்றுகிறது.
மாலிப்டினம் ஆக்சைடு தொழில்நுட்ப மாலிடினம் ஆக்சைடின் ஆக்கக் கூறாக உள்ளது. MoS2:வைத் தயாரிக்கும் தொழிற்சாலை செயன்முறையில் தொழில்நுட்ப மாலிப்டினம் ஆக்சைடு உருவாகிறது.
2 MoS2 + 7O2 → 2MoO3 + 4SO2 MoS2 + 6MoO3 → 7MoO2 + 2SO2 2 MoO2 + O2 → 2MoO3
MoO2 ஆல்ககால்களில் ஐதரசன் நீக்கம் செய்கிறது. ஐதரோகார்பன்களை மீள் உருவாகம் செய்கிறது. உயிரிடீசலாகவும் பயன்படுகிரது. கிராபைட்டு மீது இதைப் படிய வைத்து மாலிப்டினம் மீநுண் கம்பிகள் தயாரிக்கப்படுகின்றன.
இச்சேர்மத்தின் கனிமவியல் வடிவம் துகாரினோவிட் அரிதாகக் காணப்படுகிறது.
மேற்கோள்கள்
பகுப்பு:மாலிப்டினச் சேர்மங்கள் பகுப்பு:ஆக்சைடுகள்
பாறு
பாறு (Hawk) என்பது சிறிது முதல் நடுத்தர அளவு வரையான கொன்றுண்ணிப் பறவைகளின் பொதுப் பெயராகும்.
வெளி இணைப்புகள்
பகுப்பு:கொன்றுண்ணிப் பறவைகள்
மாங்கரை பட்டாளம்மன் கோயில்
மாங்கரை பட்டாளம்மன் கோயில் தமிழ்நாட்டில் தர்மபுரி மாவட்டம், மாங்கரை என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. சித்திரை மாதம் 1 நாள் முக்கிய திருவிழாவாக நடைபெறுகிறது.
மேற்கோள்கள்
பகுப்பு:தர்மபுரி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
குழந்தைவிநாயகர்கோட்டை அய்யனார் கோயில்
குழந்தைவிநாயகர்கோட்டை அய்யனார் கோயில் தமிழ்நாட்டில் புதுக்கோட்டை மாவட்டம், குழந்தைவிநாயகர்கோட்டை என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் கிராம முறைப்படி ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
எல் தோர்னிங் இசுமிட்
எல் தோர்னிங்-இசுமிட்  (Helle Thorning-Schmidt, ; பிறப்பு 14 திசம்பர் 1966) ஓர் டேனிசு அரசியல்வாதியும் தற்போதைய டேனிசு சமூக சனநாயகவாதக் கட்சியின் தலைவரும் ஆவார்.
2005ஆம் ஆண்டு டேனிசு நாடாளுமன்றத் தேர்தல்களுக்குப் பிறகு கட்சித்தலைவராக மோகென் லிக்கெடோஃப்ட்டிற்கு மாற்றாக பதவியேற்றார். 2007ஆம் ஆண்டு பொதுத்தேர்தல்களில் தனது கட்சிக்கு பெரும்பான்மை பெற இயலவில்லை. 2011ஆம் ஆண்டு பொதுத்தேர்தல்களில் அவரது கட்சி பெற்ற வெற்றிகளை அடுத்து எதிர்க்கட்சிகளுடன் உடன்பாடு ஏற்பட்டால் அடுத்த டேனிசு பிரதமராக பொறுப்பேற்கக் கூடிய வாய்புள்ளவராக உள்ளார். அரசி மார்கெரெத்தால் பதவி பிரமாணம் செய்து வைக்கப்பட்டால் இவரே நாட்டின் முதல் பெண் பிரதமர் ஆவார்.
1999ஆம் ஆண்டு முதல் 2004 வரை ஐரோப்பிய நாடாளுமன்றத்தில் டென்மார்க் தொகுதியின் உறுப்பினராக பணியாற்றி உள்ளார். 2005ஆம் ஆண்டு முதல் டென்மார்க் நாட்டின் நாடாளுமன்ற உறுப்பினராக விளங்குகிறார்.
ஆட்சி இயலில் கோபன்ஃகேகன் பல்கலைக்கழக்கம் மற்றும் ஐரோப்பிய கல்லூரியில் மேம்பட்ட பட்டங்களை பெற்றுள்ளார்.
வெளியிணைப்புகள்
பகுப்பு:டென்மார்க் அரசியல்வாதிகள் பகுப்பு:பெண் அரசியல்வாதிகள் பகுப்பு:1966 பிறப்புகள் பகுப்பு:வாழும் நபர்கள் பகுப்பு:பெண் அரசுத் தலைவர்கள்
திசைமாற்றி
திசைமாற்றி (Steering) என்பது ஒரு மிதவை (கப்பல், படகு) அல்லது வாகனம் (மகிழ்வூர்தி, விசை ஈருருளி, ஈருருளி) விரும்பிய திசையில் செலுத்தப் பயன்படும் பல உபகரனங்களின் தொகுப்பு வார்த்தை ஆகும். ஒரு விதிவிலக்காக, தொடர்வண்டி போக்குவரத்தில் தண்டவாள சுவிட்ச்க்களும் (பிரிட்டிஷ் ஆங்கிலத்தில் 'புள்ளிகள்' என்று அழைக்கப்படும்) தண்டவாள தடங்களும் ஒன்றாக இணைந்து திசைமாற்றியாக செயல்படுகிறது. மிகவும் வழக்கமான திசைமாற்றி அமைப்புகள், முன் சக்கரங்களை ஓட்டுனரின் முன்னுள்ள கையால் திருப்பக்கூடிய திசைமாற்றி சக்கரத்தின் உதவியால் திருப்பக்கூடியதாகும். திசைமாற்றி சக்கரத்திற்கும் முன்சக்கரங்களுக்கும் இடையே உலகளாவிய கூட்டுக்கள் (மடங்கு திசைமாற்றி பத்தியின் வடிவமைப்பில் ஒரு பகுதியாக இருக்கலாம்) கொண்டிருக்கும் ஒரு திசைமாற்றி பத்தி இருக்கும். அது ஒரு நேர் கோட்டில் இருந்து சற்று பின்வாங்க அனுமதிக்கவாறு வடிவமைக்கப்பட்டிருக்கிறது. மற்ற ஏற்பாடுகளை சில நேரங்களில் வெவ்வேறு வகையான வாகனங்களில் காணப்படுகிறது. எடுத்துக்காட்டாக ஒரு ஏருழும் வாகனம் அல்லது பின் சக்கர திசைமாற்றி. வகையீட்டு திசைமற்றிகள் புல்டோசர்களிம் பீரங்கிகளிலும் போருத்தப்பட்டுள்ளுன்ன. அதாவது தடங்கள் வெவ்வேறு வேகத்தில் அல்லது எதிர் திசைகளில் கூட நகர தான் செல்லும் பாதையில் ஒரு மாற்றத்தை கொண்டு வர, உரசிணைப்பிகள் (கிளட்சசுக்கள்) மற்றும் வேகத்தை குறைக்க உதவும் பிரேக்குகள் பயன்படுத்தப்படுகின்றன.
அடிப்படை வடிவியல்
வழக்கமான வாகன பின்பக்க சக்கரங்கள் மூலம் விவரிக்கப்பட்ட சிறு வளைகோடுகள். வாகனம் ஒரு சீரான வேகத்தில் நகரும் போது, உள் மற்றும் வெளி பின்பகுதி சக்கரங்கள் அதே வேகத்தில் இல்லை.
திசைமாற்றியின் அடிப்படை நோக்கம் சக்கரங்கள் தேவையான திசைகளில் இருக்கின்றன என்பதை உறுதி செய்வதேயாகும். இது பொதுவாக இணைப்புகள் (லிங்கேஜ்கள்), உலோகத் தண்டுகள், மையங்கள் (பிவட்டுக்கள்) மற்றும் பற்சக்கரங்களின் மூலம் சாத்தியமக்கப்படுகிறது. அடிப்படை கருத்துக்கள் ஒரு காற்சில்லு கோணத்தில்தான் - ஒவ்வொரு சக்கரமும் தன் முன்னாலுள்ள ஒரு மைய புள்ளியினால் திருப்பப்படுகிறது; இது திசைமற்றியை பயண திசையை நோக்கி சுய மையமாக இருக்கச் செய்கிறது.
திசைமாற்றி பெட்டி மற்றும் சக்கரங்களை இணைக்கும் திசைமாற்றி லிங்கேஜ்கள் பொதுவாக அக்கர்மன் (Ackermann) திசைமாற்றி வடிவவியலை பின்பற்றியது. உள் சக்கரம் உண்மையில் வெளி சக்கரத்தை விட சிறிய ஆரத்தில் ஓடுகிறது. அதனால் நேர் பாதையில் செலுதுவதர்கேற்ற பின்பகுதி முனையளவு திருப்பங்களுக்கு ஏற்றதாயில்லை. சக்கரங்கள் செங்குத்தான தளத்தில் ஏற்படுத்துகிற கோணம் கூட திசைமாற்றி இயக்கவியலை பாதிக்கிறது.
நெற்பல்சக்கரம் (ரேக்) மற்றும் சிறு பல்சக்கரம் (பினியன்), திரும்பச்சுழலும் உருளை, வோர்ம் மற்றும் பகுதி பல்சக்கரம்
பல நவீன கார்கள் ரேக் மற்றும் பினியன் திசைமற்றியை பயன்படுத்துகின்றன. இங்கு திசைமாற்றி பல்சக்கரம் சிறு பல்ச்சக்கரத்தை திருப்புகிறது. சிறு பல்சக்கரதுடன் இணைந்த ரேக்கை சிறு பல்சக்கரம் நகர்த்துகிறது. இதனால் வட்டயியக்கம் வண்டியின் குறுக்கு அச்சு மூலம் நேரியக்கமாக மாற்றப்படுகிறது (பக்கவாட்டியக்கம்). இந்த இயக்கம் திசைமாற்றி முறுக்குவிசையை சுழல் முள் பந்து இணைப்புகளில் செலுத்துகிறது. இது இதற்குமுன் கட்டு கம்பிகள் (டை ராட்ஸ்) மற்றும் திசைமாற்றி கை என்று அழைக்கப்பட்ட ஒரு சிறு நெம்புகோல் வழியாக செலுத்திய சக்கரங்களின் கட்டையான அச்சின் சுழல் பொருத்தாணி வழியாக சென்றதை மாற்றியாமைகிறது.
ரேக் மற்றும் பினியன் வடிவமைப்பு நேரடி திசைமாற்றி "உணர்வு" மற்றும் ஒரு பெரிய அளவிலான திருப்புதளையுடைய நன்மைகளை கொண்டுள்ளுது. அது தேய்ந்தாலோ அல்லது அடிபட்டாலோ அதை சீற்படுத்தமுடியாததே அதன் தீமையாகும். வேறொன்றை புதியதாக மாற்றுவதே ஒரே வழி.
பழைய வடிவமைப்பான மீள்சுழல் பந்து இயங்குமுறைகளை இன்னும் பெரும்பாலும் டிரக்குகளிள் மற்றும் பயன்பாட்டு வாகனங்களிள் காணப்படுகிறது. இது பழைய வோர்ம் மற்றும் பகுதி பல்சக்கரம் வடிவமைப்பின் ஒரு மாறுபாடே; திசைமாற்றி பத்தி பகுதி பற்சக்கரத்துடன் பொருந்திய ஒரு பெரிய திருகை (வோர்ம் சக்கரம்) திருப்புகிறது. இது பகுதி பற்சக்கரத்தை, வோர்ம் சக்கரத்தை திருப்பப்படும்போது, தனது அச்சில் சுழல வைக்கிறது. பகுதி பற்சக்கர அச்சுடன் இணைக்கப்பட்டுள்ள ஒரு கை திசைமாற்றி இணைப்புடனுள்ள பிட்மென் கையை நகர்த்துகிறது. இவ்வாறாக சக்கரங்களை திரும்புகின்றன. வோர்ம் மற்றும் திருகுகளுக்கிடையில் பெரிய பந்து தாங்கு உருளைகளை வைப்பதின்மூலம் கணிசமான உராய்வினை மீள்சுழல் பந்து வடிவமைப்பு குறைக்கிறது. இந்த உபகிரணத்தின் ஒரு முனையிலிருந்து உருளைகள் இரு முனைகளையும் இணைக்கும் ஒரு பெட்டியின் உள்ளார்ந்த ஒரு சேனல் இடையே இருந்து வெளியேருகின்றன. இவ்வாறாக உருளைகள் மீள்சுழற்சி செய்யப்படுகின்றன.
மீள்சுழல் பந்து இயங்குமுறை அமைப்பு அதிக இயந்திர லாபத்தினால் பெரிய, கனமான வாகனங்களில் காணப்படுகின்றது. ஆனால் ரேக் மற்றும் பினியன் அமைப்பு ஆரம்பத்தில் சிறிய மற்றும் நடுத்தர வாகனங்களில் பயன்படுத்தப்பட்டது. ஆற்றல் திசைமாற்றி கிட்டத்தட்ட உலகளாவிய தழுவல் காரணமாக, இது ஒன்றும் ஒரு முக்கிய நன்மையாகத் தோன்றவில்லை. இருப்பினும், புதிய கார்களில் ரேக் மற்றும் பினியன் அமைப்புகளை அதிகமாக பயன்படுத்த வழிவகுத்தது. மீள்சுழல் பந்து வடிவமைப்பில் அறியக்கூடிய ஒரு குறைபாடு அல்லது சரிப்புள்ளி அதன் மையத்திலுள்ளது. திசைமாற்றி சக்கரத்தின் எப்படிப்பட்ட மயிரிழை திருப்பமும் திசைமாற்றி கருவியை நகரவிடாது. தேய்மானத்தின் பொருட்டு இதை திசைமாற்றிப் பெட்டியின் முடிவிலுள்ள ஒரு திருகின் வழியாக எளிதில் சரிப்படுத்தி விடலாம். ஆனால் இதை முற்றிலுமாக தவிர்க்கமுடியாது ஏனெனில் இது அதிகப்படியான உள்விசைகளை மற்றவிடங்களில் உருவாக்கி இயந்குமுறையினை அதிவேகமாக தேயவைக்கும். இந்த வடிவமைப்பு டிரக்குகள் மற்றும் பெரிய வாகனங்கள் பயன்பாட்டில் உள்ளது. இவ்வகை வாகனங்களில் திசைமற்றியின் வேகம் மற்றும் நேரடி உணர்வு ஆகிய இவை தன்முனைப்பு, பராமரித்தல், மற்றும் இயந்திர நன்மைகளை விட முக்கியமானதல்ல.
வோர்ம் மற்றும் பகுதி பற்சக்கரம் ஒரு பழைய வடிவமைப்பே. எடுத்துக்காட்டாக, வில்லிஸ் கிறைஸ்லர் வாகனங்கள், போர்ட் பால்கான் 1960-களில் பயன்படுத்தின.
பிற திசைமாற்றி அமைப்புகள் உள்ளன, ஆனால் சாலை வாகனங்களுக்கு பொதுவானவையல்ல.. திசைமாற்றி நிரல் மற்றும் திசைமாற்றி கை ஆகிய இவற்றின் இடையில் நேரடியாக இணைக்கப்பட்ட பெல்கிராங்க் (பொதுவாக ஒரு பிட்மேன் கை என்று அழைக்கப்படும்) வடிவிலான ஒரு நேரடி இணைப்பை குழந்தைகள் பொம்மைகள் மற்றும் கோ-கார்ட்டுகள் அடிக்கடி பயன்படுத்துகின்றன. மற்றும் கம்பியால் இயக்கப்படுகிற இணைப்புகளின் (எ.கா. கேப்ஸ்டன் மற்றும் வில்நாண் அமைப்பு)பயன்பாட்டினை சோப்பாக்ஸ் (soapbox) கார்கள் மற்றும் சாய்ந்திருக்கிற மூவுருளிகலில் ஆகிய வீட்டினால் தயாரிக்கப்பட்ட வாகனங்களில் காணப்படுகிறது.
ஆற்றல் திசைமாற்றி
ஒரு நீராற்றல் திசைமாற்றி திசைமாற்றி சக்கரத்தைத் திருப்புதலின் இயக்கத்திற்கு உதவ இன்ஜினால் இயக்கப்படும் ஒரு பம்ப் வழங்கப்பட்ட நீரழுத்தத்தைப் பயன்படுத்துகிறது. மின்னணு ஆற்றல் திசைமாற்றி நீரியல் ஆற்றல் திசைமாற்றி விட அதிக செயல்திறன் கொண்டது. எவ்வாறெனில் மின் ஆற்றல் திசைமாற்றி மோட்டார் ஸ்டீயரிங் திரும்பும் போது மட்டும் உதவி அளிக்க வேண்டும் மாறாக நீரியற்பம்பி தொடர்ந்து இயங்க வேண்டும். மின்னாற்றல் திசை மாற்றியில் வாகன வகை, சாலை வேகம், மற்றும் சாரதியின் முன்னுரிமைக்கேற்ப எளிதில் மாற்றக்கூடிய உள்ளது. கூடுதல் நன்மையாக நீராற்றல் திசைமாற்றி திரவ கசிவு மற்றும் அகற்றல் இல்லையால் சுற்றுச்சூழலுக்கு ஆபத்தில்லை. மேலும் இயந்திரம் செயலிழக்கும் போது அல்லது நிற்கும்போது மின்னிழப்பில்லை. ஆனால் இயந்திரம் நிற்கும்போது நீரியல் உதவி பொறி நிறுத்தப்படுகிறது. இது திருப்புதலை இரட்டிப்பு கனமாக்குகிறது. சாரதி இப்பொழுது உதவில்லாமல் கனத்த திருப்புதலையும் ஆற்றலுதவி சாதனத்தையும் சேர்த்துத் திருப்பவேண்டும்.
வேகயுணர் திசைமாற்றி
ஆற்றல் திசைமற்றியின் ஒரு வளர்ச்சியே வேகயுணர் திசைமாற்றி. இதில் குறைந்த வேகத்தில் அதிக உதவியும் அதிக வேகத்தில் குறைந்த உதவியும் அளிக்கப்படுகிறது. வாகனத் தயாரிப்பாளர்கள் வாகனத்தை நிறுத்த முற்சிக்கும் போது அதிவேகத்தில் பயனிப்பதைவிட பெரிய அளவில் திசைமாற்று உள்ளீடுகள் வேண்டும் என்று அறிந்துள்ளார்கள். இந்த அம்சத்தைக் கொண்ட முதல் வாகனம் திராவி அமைப்புடன் கூடிய சிட்ரோன் எஸ்எம் (SM) ஆகும். மாறாக நவீன ஆற்றல் திசைமாற்றி அமைப்புக்களிலுள்ள தேவைக்கேற்ற மாறுதலை செய்தல் போலில்லாமல் ஒரு மைய கேமின் மீது அழுத்தத்தை மாற்றியது. மைய கேம் திசைமற்றிச் சக்கரத்தை மீண்டும் நேராந நிலைக்கு திரும்ப மீட்சித்து கொண்டுவர முயற்சிக்கிறது. நவீன வேகயுணர் ஆற்றல் திசைமாற்றி அமைப்புக்கள் வாகன வேகம் அதிகரிக்கும் போது ஒரு நேரடி உணர்வை கொடுத்து இயந்திர அல்லது மின்சார உதவியை குறைக்கிறது. இந்த அம்சம் படிப்படியாக பொதுவானதாகி வருகிறது.
நான்கு சக்கர திசைமாற்றி
நான்கு சக்கர திசைமாற்றி (அல்லது அனைத்து சக்கர திசைமாற்றி) அதிக வேகத்தில் திட்டமிட்டு ஓட்டும் போது அல்லது குறைந்த வேகத்தில் திருப்பும் ஆரத்தை குறைக்கும்போது, சில வாகனங்களில் வாகன ஸ்திரத்தன்மை அதிகரிக்க, திசைமாற்றி பதில் மேம்படுத்தகுடிய ஒரு முறையாகும்.
சுறுசுறுப்பு நான்கு சக்கர திசைமாற்றி
ஒரு சுறுசுறுப்பு நான்கு சக்கர திசைமாற்றி முறையில் சாரதி திருப்பும்போது நான்கு சக்கரங்களும் ஒரே சமயத்தில் திரும்புகின்றன. மிக சுருசுர்ப்பு நான்கு சக்கர திசைமாற்றி அமைப்புகளில், பின் சக்கரங்கள் ஒரு கணினி மற்றும் இயக்கிகளினாலும் செலுத்தப்படுகின்றன. பின் சக்கரங்கள் முன் சக்கரங்களைப்போல் பொதுவாக அதிகம் திரும்பா. பின் செலுத்துதலை நிறுத்த கட்டுப்பாடுகள் உள்ளன. முன் சக்கரங்களை மட்டும் சுதந்திரமாக செலுத்த பின் சக்கரங்களிருந்து விலகி விருப்பங்கள் உள்ளன. குறைந்த வேகத்தில் (எ.கா. நிறுத்தம்) பின் சக்கரங்கள் முன் சக்கரங்களுக்கு எதி திசையில் திரும்புகின்றன. இது திருப்பு ஆரத்தை இருபத்து ஐந்து விழுக்காடு வரை குறைக்கிறது. சில நேரங்களில் பெரிய டிரக்குகள் அல்லது டிராக்டர்கள் மற்றும் டிரெய்லர்களுடன் உள்ள வாகனங்கள் அதிவேகங்களின்போது முன் மற்றும் பின் சக்கரங்கள் ஒன்றாகவே திரும்புகின்றன (மின்னணு கட்டுப்பாட்டில்). அதனால் வாகனம், நேரடி ஸ்திரத்தன்மை அதிகரித்துக்கொண்டு, குறைந்த தடுமாற்ற கூடிய நிலைக்கு மாறலாம். ஒரு பயண டிரெய்லரை கட்டி இழுத்துக்கொண்டு நெடுஞ்சாலையில் செல்லும் வேலையில் அனுபவிக்கும் "பாம்பு நெளிவு விளைவு" பெரும்பாலும் ரத்து செய்யப்படுகிறது.
நான்கு சக்கர திசைமாற்றி சிறிய பரப்பில் சிரமமாக ஒட்டக்கூடிய அசுர டிரக்குகளில் பரவலாகக் காணப்படுகின்றது. பெரிய பண்ணை வாகனங்கள் மற்றும் டிரக்களில் கூட இது பிரபலமாக உள்ளது. நவீன ஐரோப்பிய நகர்ப்புற பேருந்துகள் பேருந்து நிலையங்களில் நொடிக்க உதவவும் சாலை ஸ்திரத்தன்மை மேம்படுத்தவும் நான்கு சக்கர திசைமற்றியைப் பயன்படுத்துகின்றன.
முன்னதாக, ஹோண்டா அவர்களது 1987-2000 பிரிலூட் மற்றும் ஹோண்டா அச்காட் (Ascot) மாதிரிகள் (1992-1996) ஒரு விருப்பமாக நான்கு சக்கர திசைமாற்றி இருந்தது. மஸ்டா மேலும் 1988 ஆம் ஆண்டில் 626 மற்றும் MX6-ல் நான்கு சக்கர திசைமாற்றத்தை வழங்கியது. ஜெனரல் மோட்டார்ஸ் டெல்பிஸ் குவட்ராச்டீரை தங்கள் நுகர்வோர் சில்வராடோ/சியரா மற்றும் சபர்பன்/யூக்கான்களில் வழங்கினார்கள். இருப்பினும், 16,500 வாகனங்கள் இந்த அமைப்புடன் அறிமுகப் படுத்திய 2002-ம் ஆண்டிலிருந்து 2004-வரை விற்கப்பட்டுள்ளன. இந்த குறைந்த தேவை காரணமாக, GM, 2005 -ம் ஆண்டு இறுதியில் இந்த தொழில்நுட்பத்தை நிறுத்தியது. நிசான்/இன்பினிட்டி நிலையான அல்லது அவற்றின் வரிசை மிகவும் ஒரு விருப்பத்தை தங்கள் அமைப்பின் பல பதிப்புகளை வழங்குகின்றன. ஒரு புதிய "செயலில் டிரைவ்" ரெனால்ட் லகுன (Laguna) வரிசை 2008 பதிப்பில் அறிமுகப்படுத்தப்பட்டது. அது பாதுகாப்பு மற்றும் ஸ்திரத்தன்மையை அதிகரிக்க பல்வேறு நடவடிக்கைகளின் ஒன்றாக வடிவமைக்கப்பட்டது. சுறுசுறுப்பியக்கி தவறான திருப்புதலின் விளைவுகளை குறைக்கவேண்டும். மற்றும் ஒரு முறை உருவாக்கப்பட்ட ஜி விசைகளை முன் டயர்களில் இருந்து பின் டயர்களுக்கு திருப்பிவிடுதலின் மூலம் சுழல் வாய்ப்புகளை குறைக்க வேண்டும். வாகன நிறுத்தல் மற்றும் நொடித்தல் எளிதாகும் வண்ணம் குறைந்த வேகத்தில் திருப்பு வட்டத்தை குறைக்கவேண்டும்.
செயலற்ற பின் சக்கரத் திசைமாற்றி
பின்சக்கரத் திசைமாற்றி ஒரு புதிய கருத்து அல்ல. எப்போதும் போல அங்கீகரிக்கப்படவில்லை என்றாலும், அது பல ஆண்டுகளாக பயன்படுத்தப்பட்டு வருகிறது.
பின் சக்கர திசைமாற்றி
பின் சக்கர திசைமாற்றி நிலையற்றதாக இருக்கிறது ஏனனெனில் திருப்பங்களில் திருப்ப வடிவவியல் மாறுகிறது. ஆதலால் திருப்ப ஆரத்தை அதிகப் படுத்தவதற்குப் பதிலாக குறைக்கிறது. ஒரு பின் சக்கர திசைமாற்றியுடைய வாகனம் குறைந்தபட்சமில்லா கட்ட நடவடிக்கையைக் காண்பிக்கின்றது. எப்படி ஆரம்பத்தில் திருப்பபட்டதோ அதற்கு எதிர் திசையில் திருப்புகிறது. ஒரு விரைவான திசைமாற்றி உள்ளீடு இரு முடுக்கங்களை விளைவிக்கும். முதலில் சக்கரம் திருப்பப்படுகின்ற திசையில், பின்னர் எதிர் திசையில்: "ஒரு தலைகீழ் பதில்". இது பின் சக்கரத் திசைமற்றியுள்ள ஒரு வாகனத்தை, முன் சக்கரத் திசைமற்றியுள்ள ஒரு வாகனத்தைவிட, அதிவேகத்தில் திருப்பக் கடினமாக்குகிறது.
கம்பியால் செலுத்து
கம்பியால் செலுத்து தொழில்நுட்பத்தின் நோக்கம் முழுமையாக முடிந்தவரை பல இயந்திர பாகங்கள் (திசைமாற்றி கணை, சிறு தூண், பற்சக்கரக் குறைப்பு நுட்பம், முதலியன) இல்லாமையாகும். முற்றிலும் வழக்கமான திசைமாற்றி அமைப்பை மாற்றி கம்பியால் செலுத்து மூலம் பல நன்மைகள் உள்ளன. அவற்றுள்: பாதுகாப்பு, நம்பகத்தன்மை மற்றும் பொருளாதார கவலைகள் காரணமாக 2007-ம் ஆண்டு வாக்கில் கம்பியால் செலுத்து தொழில்நுட்பத்தைப் பயன்படுத்திய வண்டிகளில்லை. ஆனால், இந்த தொழில்நுட்பத்தை பல கருத்துருவ கார்கள் மற்றும் ஒத்த தொழில்நுட்பம் இராணுவ மற்றும் சிவிலியன் விமான பயன்பாடுகளில் நிரூபிக்கப்பட்டிருக்கிறது. சாலையில் செல்லும் வாகனங்களில் இயந்திர திசைமாற்றி இணைப்பு நீக்குவது அநேக நாடுகளில் புதிய சட்டம் தேவை.
பாதுகாப்பு
பாதுகாப்பு காரணங்களுக்காக அனைத்து நவீன கார்கள் மடங்கக்கூடிய திசைமாற்றி நிரலை (ஆற்றல் உறிஞ்சும் திசைமாற்றி நிரல்) கொண்டிருக்கின்றன. ஒரு பெரிய முன் பாதிப்பு ஏற்பட்டால், சாரதிக்கு மிகுதியான காயங்களை தவிர்க்க இந்த மடங்கு திசைமாற்றி நிரல் மடித்துக்கொள்ளும். காற்றுப்பை கள் பொதுவாக உபகரணங்களாக பொருத்தப்படுகின்றன. பழைய வாகனங்களில் பொருத்தப்பட்ட மடங்கயிலாத திசைமாற்றி நிரல்கள் முன்பக்க விபத்தில், ஒடுங்கிய மண்டலதின்முன், குறிப்பாக திசைமாற்றி பெட்டி அல்லது ரேக் முன் அச்சு வரிசையின்முன் பொருத்தப்பட்டுயிருந்தால், பெரும்பாலும் சாரதிகளை குத்திக்கிழித்துள்ளன. இது குறிப்பாக கசக்கு மண்டலமில்லாத ஒரு பலமான தனியான அடிச்சட்டம் கொண்ட வண்டிகளின் ஒரு பிரச்சினை. மிகவும் நவீன வாகன திசைமாற்றி பெட்டிகள்/ரேக்குகள் முன் அச்சு பின்னால் முன் கட்டுத்தலின்மேல், முன் சுருட்டி கசக்கு மண்டலத்தின் பின்பக்கமாக வைக்கப்படுகின்றன.
மடிக்கக்கூடிய திசைமாற்றி நிரல்கள் பேலா பேரன்யி (Bela Barenyi) என்பவரால் கண்டுபிடிக்கப்பட்டு மெர்சிடிஸ் பென்ஸ் W111 பிண்டெய்லரால் (Mercedes -Benz W 111 Fintail) 1959-ம் ஆண்டு சுருட்டி கசக்கு மண்டலங்களுடன் அறிமுகப்படுத்தப்பட்டது. இந்த பாதுகாப்பு அம்சம் ரால்ப் நாடர்-ன் ஒரு விரிவான மற்றும் மிகவும் பொது பரப்புரை பிரச்சாரத்தால் ஜெனரல் மோட்டார்ஸ் உருவாக்கிய வண்டிகளில் முதலில் தோன்றியது. போர்ட் 1968-ல் மடங்கு திசைமாற்றி நிரல்களை நிறுவ தொடங்கியது.
ஆடி ப்ரோகான்-பத்து (procon-ten)த்து என்ற ஒரு உள்ளிழுக்கும் திசைமாற்றி சக்கரம் மற்றும் இருக்கை கச்சை இறுக்கும் முறை பயன்படுத்தப்படுகிறது. ஆனால் இது முதல் காற்றுப்பைகள் (airbags) மற்றும் வானவேடிக்கை போன்ற இருக்கை கச்சை முன் இருப்பான்கள் ஆதரவாக கைவிடப்பட்டது.
நீர்வினை திசைமாற்றி
கப்பல்கள் மற்றும் படகுகள் வழக்கமாக ஒரு சுக்கான் கொண்டு செலுத்தப்படுகிறது. கப்பல் அளவை பொறுத்து, சுக்கான்களை கையாலும், அல்லது பணியியங்கு முறையாலும், அல்லது ஒரு நேர்த்தி தாவல் / பணி தாவல் முறையாலும் இயக்கப்படமுடியும். வெளிப்பலகை மோட்டார் களை பயன்படுத்தி முழு ஒட்டு சாதனத்தை சுழலச்செய்வதின் மூலம் படகுகள் செலுத்தப்படுகின்றன. அதே சமயம் உட்பலகை மோட்டார்கள் கொண்ட படகுகள் உந்துத் தண்டை சுழலச்செய்வதின் முலம் மட்டுமே (அதாவது வோல்வோ பென்டா ஐபிஎஸ் இயக்கி (i.e. Volvo Penta IPS drive) சில நேரங்களில் செலுத்தப்படுகிறது. டீசல் மின் இயக்கியுடன் உள்ள நவீன கப்பல்கள் திசைக்கோண நெட்டுக்களை (thruster) பயன்படுதுகின்றன. துடுப்புப் படகுகள் (தோணிகள் உட்பட அதாவது படகோட்டுதல் படகுகள்,) அல்லது துடுப்புகள் (அதாவது கேனோகள், கயாக்கள், படகில்கள்) திரும்பு திசையின் படகு பக்கத்தின் எதிர் திசையில் அதிக உந்துவிசை உருவாக்குதலின் மூலம் செலுத்தப்படுகிறது. எடை மாற்றம் உண்டாக்கிய உருளுதல் மற்றும் நீர் தாரை உந்து திசையினால் தாரை சறுக்குகள் (jet skis) செலுத்தப்படுகின்றன. நீர் சறுக்கு கள் மற்றும் நீர்ப்பலகைகள் (surfboards) எடை மாற்றம் உண்டாக்கிய உருளுதல் மூலமே செலுத்தப்படுகின்றன.
விமானம் மற்றும் கவிகை ஊர்தி திசைமாற்றி
விமானங்கள், ஏவுகணைகள், ஆகாய கப்பல்கள் மற்றும் காற்றுமெத்தை உந்துகள் பொதுவாக சுக்கான் மற்றும் / அல்லது உந்துதல் திசை மூலம் செலுத்தப்படுகின்றன. தாரைப்பொதிகள் (jet packs) மற்றும் பறக்கும் தளங்கள்உந்துதல் திசைவேக மூலத்தால் மட்டுமே செலுத்தப்படுகின்றன. மீள்சுற்று கட்டுப்பட்ட்டினால், முக்கிய சுழலிகளின் உந்து திசை வேகத்தை மாற்றி மற்றும் எதிர்ப்பு முறுக்குவிசை கட்டுப்பாடு மூலம், பொதுவாக வால் சுழலி மூலம் வழங்கப்படுகிற, ஹெலிகாப்டர்கள் செலுத்தப்படுகின்றன. (ஹெலிகாப்டர் விமான கட்டுப்பாடுகள் பார்க்க)
மற்ற வகை திசைமாற்றிகள்
சுரங்கம் அகழ் எந்திரங்கள் குடைப்பான் தலையை நீரியலால் சாய்ப்பத்தினால் செலுத்தப்படுகின்றன. தண்டவாளம் வாகனங்கள் (அதாவது ரயில்கள், டிராம்கள்) வளைந்த வழிகாட்டி தடங்கள், சுவிட்சுகள் உட்பட, மற்றும் கருதப்பட்ட கீல்பெட்டிகள் (undercarriages) மூலம் செலுத்தப்படுகின்றன. சக்கரங்களின் மீதுள்ள நிலப்படகுகள் மற்றும் காத்தாடி வண்டிகள் (kite buggies) கார்கள்போல் செலுத்தப்படுகின்றன. பனிப்படகுகள் (Ice Yachts) மற்றும் மேலும் கீழும் அசையும் பனிச்சறுக்கு வாகனங்கள் (bobsleighs) முன் சுழலிகளை பயண திசையின் வெளியில் சுற்றுவதினால் செலுத்தப்படுகின்றன. பனயுந்திகளும் அதே வழியில் முன் சுழலிகளை சுற்றுவதினால் செல்கின்றன. கண்காணிக்கப்படும் வாகனங்கள் (அதாவது டாங்கிகள் கள்) திரும்பு திசையின் எதிர் பக்கத்தின் உந்து விசை அதிகரித்தலால் செல்கின்றன. குதிரை வண்டிகள் மற்றும் நாய் சவாரி கள் இழு திசை மருதலினால் செலுத்தப்படுகின்றன. திருப்ப முடியா புல்லறு பொறி கள் சுதந்திர நீரியல் சக்கர உந்துவை இருந்த இடத்தில் திருப்பப் பயன்படுத்துகின்றன.
பிற இணைப்புகள்
•	[http://auto.howstuffworks.com/steering.htm எப்படி கார் ஸ்டீரிங் வேலை செய்கிறது? (HowStuffWorks.com)]
பகுப்பு:தானுந்து பாகங்கள்
எம். சின்னசுவாமி அரங்கம்
'''எம். சின்னசுவாமி அரங்கம்''' என்பது கர்நாடகாவின் பெங்களூரில் அமைந்துள்ள ஒரு துடுப்பாட்ட அரங்கமாகும். அழகிய கப்பன் பார்க், குயின்ஸ் ரோடு, கப்பன் மற்றும் அப்டவுன் எம்ஜி ரோடு ஆகியவற்றால் சூழப்பட்டுள்ள இவ்வரங்கம், ஐந்து-பத்தாண்டுகள் பழமையானதாகும். பெங்களூர் நகரின் மையத்தில் அமைந்துள்ள இவ்வரங்கம், 40,000 பேர் அமரக்கூடிய வசதியைக் கொண்டுள்ளது, வழக்கமாக தேர்வுப் போட்டிகள், ஒரு நாள் சர்வதேசப் போட்டிகள் (ODI), இருபது20 சர்வதேசப் போட்டிகள் (T20i) மற்றும் பிற முதல்தர கிரிக்கெட் போட்டிகள் மற்றும் இசை மற்றும் கலாச்சார நிகழ்வுகள் ஆகியவற்றை நடத்துகிறது. இந்த மைதானம் கர்நாடக மாநில கிரிக்கெட் அணி மற்றும் இந்தியன் பிரீமியர் லீக் உரிமைக்குழுவான ராயல் சேலஞ்சர்ஸ் பெங்களூர் ஆகிய அணிகளின் உள்ளக அரங்கமாகும். இது கர்நாடக அரசுக்கு சொந்தமானது மற்றும் கர்நாடக மாநில கிரிக்கெட் சங்கத்திற்கு (KSCA) 100 ஆண்டுகளுக்கு குத்தகைக்கு விடப்பட்டுள்ளது.
முன்பு கர்நாடக மாநில கிரிக்கெட் அசோசியேஷன் ஸ்டேடியம் என்று அழைக்கப்பட்டது, இது பின்னர் மாண்டியாவைச் சேர்ந்த வழக்கறிஞரும் மைசூர் மாநில கிரிக்கெட் சங்கத்தின் நிறுவன உறுப்பினருமான மங்கலம் சின்னசாமியின் நினைவாக மறுபெயரிடப்பட்டது. அவர் நான்கு-பத்தாண்டுகளாக KSCA இல் பணியாற்றினார் மற்றும் 1977-1980 வரை இந்திய கிரிக்கெட் கட்டுப்பாட்டு வாரியத்தின் (BCCI) தலைவராகவும் இருந்தார்.
மேற்கோள்கள்
பகுப்பு:இந்தியத் துடுப்பாட்ட மைதானங்கள்
மனித உரிமைகளும் அதன் வரலாற்றுப் பின்னணியும்
மனித உரிமைகளும் அதன் வரலாற்றுப் பின்னணியும் தற்கால மனித உரிமைகள் தொடர்பான அரசியல் சட்ட ஏற்பாடுகள் இரண்டாம் உலகப்போருக்குப் பின்னரே ஏற்பட்டதையும் அதன் வரலாற்றுப் பின்னணியையும் குறிப்பிடுகின்றது.
உலகப் போர் பின்னணி
= LOOL MEEM SAAS =
கட்டற்ற கலைக்களஞ்சியமான விக்கிப்பீடியாவில் இருந்து. மனித உரிமைகளும் அதன் வரலாற்றுப் பின்னணியும் தற்கால மனித உரிமைகள் தொடர்பான அரசியல் சட்ட ஏற்பாடுகள் இரண்டாம் உலகப்போருக்கு பின்னரே ஏற்பட்டதையும் அதன் வரலாற்றுப் பின்னணியையும் குறிப்பிடுகின்றது.
பொருளடக்கம்
null மறை
உலகப் போர் பின்னணி
மனித உரிமைகள் எனும் கருத்தேற்பு கடந்த ஐந்து தசாப்தங்களாக உலகம் முழுவதிலும் முக்கியத்துவம் வாய்ந்ததாகக் கருதப்பட்டு வருகின்றது. முதலாம், இரண்டாம் உலக போர்களின் கொடூரங்களும் அனர்த்தங்களுமே மனித உரிமைகள் பற்றிய வினாக்கள் மீது அரசுகளின் கவனத்தைக் குவியச் செய்தன. குறிப்பாக அளவுக்கதிகமான நாசிசவாதத்தின் ஆட்சி மனித உரிமைகள் பற்றிய கொள்கையில் அடிப்படைத் தாக்கத்தை ஏற்படுத்தியது. இப் போர்களின் பிற்பட்ட காலத்தில் சர்வதேச மட்ட உணர்வுப் பரிமாணத்தில் தனிமனித உரிமைகளின் மீதான மீறுகைகளை மிக உறுதிப்பாடான விதத்தில் கண்காணிப்பதற்கான ஓர் அவசரத் தேவைப்பாட்டினை அக்காலகட்டத்தில் இடம்பெற்ற கொடூரமான நிகழ்ச்சிகள் சுட்டிக் காட்டின.
உலக மகா யுத்த காலத்தை அடுத்து வாழ்ந்தவரும் மிகப் பிரபலமான சர்வதேச சட்டவல்லுநர்களில் ஒருவருமான ஹெர்ஷ் லாடெவ்பாச் (Hersh Lautevpacht) என்பவர் சர்வதேச தேசிய சட்டங்கள் யாவும் அதாவது இவற்றின் இறுதி நோக்கமாக அமைவது மனித ஆளுமையையும் அதனுடைய அடிப்படை உரிமைகளையும் பாதுகாப்பதே எனக் கருத்துரைத்துள்ளார்.
இரண்டாம் உலக மகா யுத்தத்தின் முடிவானது சர்வதேச மட்டத்தில் பல மாற்றங்களுக்கு வித்திட்டது. முதலாவதாக ஐரோப்பாவானது அரசியல் சித்தாந்த ரீதியில் இரு வேறுபட்ட முகங்களாகப் பிரிந்திருந்ததுடன் அதன் காலனித்துவ அதிகார வீழ்ச்சி அரசியல் பொருளாதார ரீதியான விடுதலை கோரிய அரசுகள் பலவற்றின் விடுதலைக்கு வழி கோலியது. இரண்டாவது மாற்றமாக ஐக்கிய நாடுகளையும் அதனோடு இணைந்த ஏனைய நிறுவனங்களினதும் தோற்றமாகும். ஐக்கிய நாடுகள் சபையின் அடிப்படை நோக்கமாக சர்வதேச சமாதானம் பாதுகாப்பு என்பவற்றை நிலை நிறுத்துவதாக இருந்தாலும் அதன் நோக்கங்களுள் ஒன்றாகக் காணப்படுகின்ற மனித உரிமைகளைப் பாதுகாத்து மேம்படுத்தலை ஐக்கிய நாடுகளின் பட்டயத்தின் உறுப்புரை ஒன்று உறுதிப் படுத்துவதுடன் அது சர்வதேச ரீதியாக மதிக்கப்படுவதற்கான சட்டக் கடப்பாடுகளை சுமத்தி நிற்கின்றது. மனித உரிமைகளையும் அடிப்படைச் சுதந்திரங்களையும் மதித்தல் எனும் நோக்கில் அமைந்த தொழிற்பாடு ரீதியான அவ்விருப்பமே மனித உரிமைகள் சம்பந்தமாக பிரகடனம் ஒன்றை உருவாக்கின. இதனை உருவாக்குவதற்கு சீனா, ரஷ்யா, அமெரிக்கா, ஐக்கிய இராச்சியம் போன்ற நாடுகள் ஆலோசனை வழங்கின.
ஐக்கிய நாடுகள் சபையின் மனித உரிமைகள் பிரகடனம்
முதன்முதலில் 26 நாடுகள் ஒன்றிணைந்து 1942 ஆம் ஆண்டு உருவாக்கப்பட்ட இப்பிரகடனமானது 1945 யூன் மாதம் கைச்சாத்திடப் பட்டது. இதன் முதலாவது கூட்டம் இலண்டனில் 1946 இல் இடம் பெற்றது. இதன் முக்குய குறிக்கோளாக உறுப்புரிமை நாடுகளிடையே இறைமையையும், சமத்துவத்தையும் பேணுவதுடன் பிணக்குகளை சமாதான முறையில் தீர்வு காண்பதும் எந்த அரசினதும் ஆட்புல உரிமைகளையும் அரசியல் சுதந்திரத்தை மதித்து நடப்பதுமாகும்.
இந்த சர்வதேச பிரகடனமானது ஆரம்பத்தில் சர்வதேச ரீதியாக மனித உரிமைகளைப் பாதுகாத்து மேம்படுத்தவும் அவர்களால் செய்யும் செயற்பாடுகளை மதிப்பதற்கும் உறுப்பு நாடுகளினை சட்ட ரீதியாக பிணிக்கும் மனித உரிமைகளின் விரிவான பொருத்தனைக்கு ஒரு விசைப் பலகையாகவும் உபயோகப் படுத்துவதற்கே எனக் கருதப்பட்டது. எனினும் அதை வரைந்து கொண்டிருந்த காலப் பகுதியில் வல்லரசுகளுக்கு இடையில் நிலவிய கருத்தியல் முரண்பாடுகள் மற்றும் பனிப்போரின் காரணமாக இதன் உள்ளடக்கத்தில் ஏகமனதான ஒருமைப்பாடு ஒன்றுக்கு வருதல் அசாத்தியமாயிற்று.
சோசலிச மேற்குநாடுகள் கருத்து வேறுபாடு
சோசலிச நாடுகளின் தொகுதி ஏனைய உரிமைகளோடு அந்நாடுகளின் கொள்கைப் படியான நிலைப்பாட்டினைப் பிரதிபலிக்கும் சமூக பொருளாதார உரிமைகளும் உள்ளடக்கப்பட வேண்டும் என வலியுறுத்தியது. ஆனால் மறுபுறத்தில் ஐக்கிய அமெரிக்காவும் மேற்கு ஐரோப்பிய நாடுகளும் சர்வதேச மனித உரிமைகள் என்ற போக்கிலமைந்த குடியியல் அரசியல் உரிமைகளை முன்னையதிற்குப் பதிலாக உள்ளடக்குமாறு மிகக் கடுமையான உந்து சக்தியைக் கொடுத்தன. இந்த இணக்கம் செயற்பட முடியாத கருத்தியல் வேறுபாடானது உலக நாடுகளை இருவேறு துருவங்களாக ஆக்கியதுடன் குடியியல் அரசியல் உரிமைகள் மற்றும் பொருளாதார கலாசார உரிமைகள் எனும் இருவேறு சர்வதேச சமவாயங்களை உருவாக்கி அவை 1966 ஆம் ஆண்டில் அங்கீகரிக்கப்படவும் வழி வகுத்தது. ஐக்கிய நாடுகள் சபையின் தேவைப்பாடாக அமைந்த எண்ணிக்கையான அங்கத்துவ நாடுகளின் அமுல்படுத்துவதற்கான ஒப்புதல் அல்லது சீராக்கங்களைப் பெற்றுக்கொண்டபின் ஒரு தசாப்தத்தின் பின்னர் அமுலுக்கு வந்தன. அதாவது 1976 ஆம் ஆண்டில். இது தவிர மனித உரிமைகளைப் பாதுகாப்பது தொடர்பாக ஐ.நா.சபையினால் வேறு பல ஒப்பந்தங்களும் நிறைவேற்றப்பட்டன.
அவ்வகையில் சிறுவர் உரிமைகள், பெண் உரிமைகள், பெண்களுக்கு எதிரான அனைத்து ஓரங்கட்டலுக்கு எதிரான உரிமைகள், அகதிகளுக்கான உரிமைகள், சுற்றாடல் உரிமைகள், தொழிலாளர்களுக்கான உரிமைகள் போன்ற உரிமைகள் தனித்தனியாக அங்கீகரிக்கப்பட்டன.
மனித உரிமைகளுக்கும் அடிப்படை உரிமைகளுக்கும் இடையிலான வேறுபாடுகள்
உலகம் முழுவதுலும் மனித உரிமைகளை அனுசரித்து நடந்து கொள்ளல் தொடர்பில் உள்நாட்டிலும் சர்வதேச ரீதியாகவும் அதிகளவிலான அழுத்த அதிகரிப்பு இருந்து வருகின்ற போதிலும் உலகின் பல பாகங்களில் சர்வதேசரீதியாக அங்கீகரிக்கப்பட்ட நியமங்கள் மீதான பாரிய மீறுகைகள் கட்டுமீறியவையாகவே தொடர்ந்து கொண்டிருக்கின்றன.
உயிர் வாழ்வதற்கான உரிமைகள் கருத்துவெளியிடுவதற்கான சுதந்திரம், சித்திரவதையிலிருந்தும், மனிதாபிமானமற்ற நடத்துகை என்பவற்றிலிருந்தும் தங்களைப் பாதுகாத்துக் கொள்வதற்கான சுதந்திரம் மற்றும் ஏனைய பொதுவிலமைந்த தரங்களை அடைவதற்கான உரிமைகள் எல்லா தேசிய இனங்களையும் சேர்ந்த எல்லா மக்களும் அவற்றை எய்தும் வாய்ப்புக்கள் அணுக முடியாத அளவு தொலைவிலேயே இன்னும் காணப்படுகின்றன. பொதுவான உரிமைகளாக அங்கீகரிக்கப்பட்ட அனைத்து உரிமைகளும் ஐ.நா.சபையாலும் ஏனைய நிறுவனங்களினாலும் வெளியிடப்பட்டுள்ள உலகளாவிய ரீதியில் அமைந்த பொதுவான உரிமைகளை மனித உரிமைகள் என்ற பகுதியில் உள்ளடக்கலாம். அத்தோடு மனித உரிமைகள் எனும்போது அனைத்து மக்களும் அங்கீகரிக்க்கூடிய சர்வதேச அங்கீகாரத்தைப்பெற்ற உரிமைகளாகும்.
பகுப்பு:மனித உரிமைகள்
பரூக்சியார்
அப்துல் முசாபர் முயினுத்தீன் முகம்மத் சா பரூக்-சியார் ஆலிம் அக்பர் சானி வாலா பாட்சா-இ-பாகர்-உ-பார் [சாகித்-இ-மசுலும்] என்னும் முழுப்பெயர் கொண்ட பரூக்சியார் (Farrukhsiyar - ஆகத்து 20, 1685 - ஏப்ரல் 19, 1719) 1713 முதல்1719 வரை முகலாயப் பேரரசராக இருந்தார். அழகானவராகக் குறிப்பிடப்படும் இவர் மிகவும் பலமற்ற ஒரு ஆட்சியாளராக இருந்தார். ஆலோசகர்களின் போக்குக்கு இலகுவாக இசைந்து கொடுக்கக் கூடியவராக இருந்தார். இவர் சுதந்திரமாக ஆட்சி செய்யக்கூடிய திறமையும், இயல்பும் அற்றவராக இருந்தார். இவரது காலகட்டத்தில் சையத் சகோதரர்களின் பலம் அதிகரித்து வந்தது. முகலாயர் ஆட்சி என்ற முகமூடிக்குப் பின்னால் இவர்களே நாட்டின் உண்மையான ஆட்சியாளர்களாக இருந்தனர்.
வரலாறு
பரூக்சியார், முகலாயப் பேரரசர் முதலாம் பகதூர் சாவின் மகனான ஆசிம் உசு சானின் இரண்டாவது மகனாவார்.இவர் தக்காணத்தில் உள்ள ஔரங்கபாத்தில் 1683 ஆம் ஆண்டு செப்டெம்பர் 11 ஆம் தேதி பிறந்தார். இவரது தாய், காசுமீரில் முகலாய சுபேதாராக இருந்த நவாப் சைசுத்தா கானின் சகோதரி சாகிபா நிசுவான் ஆவார். பரூக்சியார், டிசம்பர் 1715 ஆம் ஆண்டுக்கு முன், காசுமீரத்துப் பிரபுவான சாதாத் கான் பகதூர் என்பவரின் மகளான பக்ருன்நிசா பேகம் சாகிபா என்பவரை மணந்து கொண்டார். பின்னர் சோத்பூரின் மகாராசா அசித்சிங்கின் மகள் இந்திரா கன்வாரையும் திருமணம் செய்தார். மூன்றாவதாக இன்னொரு பெண்ணையும் இவர் மணம் புரிந்ததாகத் தெரிகிறது.
ஆட்சிக்காலம்
1713 சனவரி 10 ஆம் தேதி ஆக்ராவுக்கு அருகில் உள்ள சமுகர் என்னும் இடத்தில் அப்போதைய முகலாயப் பேரரசர் சகாந்தர் சா தோற்கடிக்கப்பட்டார். இதனைத் தொடர்ந்து பரூக்சியார் ஆட்சியில் அமர்வதற்கு சையத் சகோதரர்கள் உதவினர். 1713 சனவரி 11 ஆம் நாள் தனது 30 ஆவது வயதில் பரூக்சியார் ஆட்சிப்பொறுப்பு ஏற்றார். ஆனாலும், ஆட்சியதிகாரம் சையத் சகோதரர்கள் கையிலேயே இருந்தது.
வணிகச் சலுகை
பரூக்சியாரின் காலத்திலேயே பிரித்தானியக் கிழக்கிந்தியக் கம்பனி முழு வங்காளத்திலும் வரியற்ற வணிகம் செய்வதற்கான உரிமையை ஆண்டொன்றுக்கு மூவாயிரம் ரூபாயைக் கொடுத்துப் பெற்றுக்கொண்டது. கம்பனியின் மருத்துவர் வில்லியம் அமில்ட்டன், பரூக்சியாருக்கு ஏற்பட்ட நோயொன்றைக் குணப்படுத்தியதனால் இவ்வாறு குறைந்த விலைக்கு இச்சலுகை வழங்கப்பட்டதாகச் சிலர் கூறுகின்றனர். சூரத்தில் இருந்த முகலாயர்களின் கடற்படையைத் தாக்கப்போவதாக வதந்தியைக் கிளப்பிவிட்டு இந்தச் சலுகையைப் பெற்றதாக வேறு சிலர் கூறுகின்றனர்.
இறப்பு
ஆறு ஆண்டுகளுக்குச் சற்றுக் கூடிய காலமே பதவியில் இருந்த பரூக்சியார், சையத் சகோதரர்களால் பதவியில் இருந்து அகற்றப்பட்டார். இவர் சிறையில் அடைக்கப்பட்டுப் பசியால் வாடினார். 1719 பெப்ரவரி 28 ஆம் நாள், சையத் சகோதரர்களின் ஆணையின்படி பரூக்சியாரின் கண்கள் ஊசியால் குத்திக் குருடாக்கப்பட்டதுடன், 1719 ஏப்ரல் 27/28 இரவில் அவர் கழுத்து நெரித்துக் கொல்லப்பட்டார். பின்னர் பரூக்சியாரின் ஒன்றுவிட்ட சகோதரனான ராபி-உல்-தார்சத் என்பவர் பேரரசன் ஆக்கப்பட்டார்.
பகுப்பு:1685 பிறப்புகள் பகுப்பு:1719 இறப்புகள் பகுப்பு:முகலாய அரசர்கள் பகுப்பு:1683 பிறப்புகள்
தக்காளியில் ஒருங்கிணைந்த பயிர் பாதுகாப்பு
ரசாயன முறைகள்
ஏமாமெக்டின் பென்ஜோயேட்	-0.5 மிலிஃலி (அ) குளோர்நைட்ரோப்ரோனோஸ்	-0.5 மிலிஃலி (அ) ஸ்பைனோசேட்	-0.5 மிலி லி (அ) பேசில்லஸ் துhpஞ்சியன்ஸிஸ்	-2 கி/லி இவற்றில் ஏதேனும் ஒன்றை தெளிக்கலாம்.
உசாத்துணை
பகுப்பு:வேளாண்மை பகுப்பு:தக்காளி
ஐஓஎஸ்
ஐஓஎஸ் என்பது ஒரு கைத் தொலைபேசி இயக்கு தளம். இது ஆப்பிள் நிறுவனத்தால் 2007 ஆம் ஆண்டு வெளியிடப்பட்ட ஐபோன் என்ற நவீன நுண்ணறி பேசி கருவிக்காக உருவாக்கப்பட்ட ஓர் இயக்கு தளம். இந்த இயக்கு தளமானது மற்ற ஆப்பிள் கருவிகளான ஐபாட் டச் (செப்டம்பர் 2007), ஐ-பேடு (ஜனவரி 2010),ஐ-பேடு மினி (நவம்பர் 2012) மற்றும் இரண்டாம் தலைமுறை ஆப்பிள் டிவி (செப்டம்பர் 2010) போன்றவற்றிலும் இயங்குமாறு அமைக்கப்பட்டுள்ளது. மைக்ரோசாப்ட் விண்டோஸ் நுண்ணறி பேசி மற்றும் கூகிள் ஆண்ட்ராய்டு போல்லல்லாமல், ஆப்பிள் அல்லாத வன்பொருளில் இந்த இயக்கு தளத்தை நிறுவ உரிமம் இல்லை. மார்ச் 2018 வரை, ஐஓஎஸ் மென்பொருள் விற்பனைத்தளமாகிய ஆப் ஸ்டோரில் 20,00,000க்கும் மேலான பயன்பாட்டு மென்பொருள்கள் விற்பனைக்கு உள்ளன அதில் 10,00,000 மென்பொருள்கள் ஐ-பேடுக்கானவை. இந்த பயன்பாட்டு மென்பொருள்கள் 130 பில்லியன் தடவைக்கு மேல் பதிவிறக்கம் செய்யபட்டுள்ளன.
ஐஓஎஸ்-இன் முக்கிய பதிப்புகள் ஆண்டுதோறும் வெளியிடப்படுகிறது. அதன்படி, செப்டம்பர் 17, 2018 அன்று இதன் 12வது பதிப்பு வெளியிடப்பட்டது. தொடர்ந்து, அதன் மேம்படுத்தப்பட்ட பதிப்பான ஐஓஸ் 12.1 அக்டோபர் 30, 2018 அன்று வெளிவந்தது. மற்றும் ஐஓஎஸ் 12.1.1ன் 3வது பீட்டா பதிப்பு, நவம்பர்பர் 15, 2018 அன்று வெளியிடப்பட்டுள்ளது.
வரலாறு
மேக்வோர்ல்ட் மாநாடில் ஜனவரி 9, 2007 நடைபெற்றது. அதில் ஐபோன் (iPhone) அறிமுகப்படுத்தப்பட்டது, மேலும் அந்த ஆண்டு ஜூன் மாதம் முதல் தலைமுறை ஐபோன் வெளியிடப்பட்டது. முதலில் இந்த இயங்குதளத்திற்கு தனியாக பெயர் எதுவும் அறிவிக்கப்படவில்லை, "ஓஎஸ்-எக்ஸ் தளத்தில் ஐபோன் இயங்குகிறது" என மட்டுமே சொல்லப்பட்டது. ஆரம்பத்தில் வெளியாரால் உருவாக்கப்பட்ட மென்பொருட்கள் இதில் இயங்காது என கூறப்பட்டது. அக்டோபர் 17, 2007 அன்று, ஆப்பிள் சாப்ட்வேர் டெவெலெப்மெண்ட் கிட்(SDK) உருவாக்கத்தில் உள்ளது எனவும் பிப்ரவரி மாதத்தில் இது பயன்பாட்டுக்கு வரும் எனவும் அறிவிக்கப்பட்டது. சாப்ட்வேர் டெவெலெப்மெண்ட் கிட்(SDK) மூலம் ஐபோன் மற்றும் ஐபோன் பயன்பாட்டளர்களுக்கு தேவையான பயன்பாட்டு மென்பொருட்களை மூன்றாம் தரப்பு நிரலமைபாளர்களால் உருவாக்க முடியும். மார்ச் 6, 2008 அன்று, முதல் சாப்ட்வேர் டெவெலெப்மெண்ட் கிட்(SDK) பீட்டா பதிப்பை வெளியிட்டது அதோடு ஐபோன் இயக்கு தளத்திற்கு "ஐபோன் ஓஎஸ்" என்று புதிய பெயரிடப்பட்டது.
2007 விடுமுறை பருவத்தில் ஒரு மில்லியனுக்கும் அதிகமான ஐபோன்கள் விற்கப்பட்டது. ஜனவரி 27, 2010 அன்று, ஆப்பிள் ஐபோன் மற்றும் ஐபாட் டச் விட பெரிய திரை கணினியான ஐ-பேடை அறிவித்தது. இது இணைய உலாவல், ஊடக நுகர்வு, மற்றும் புத்தகங்கள்(iBooks) படிக்க வடிவமைக்கப்பட்டுள்ளது என அறிவித்தது.
ஜூன் 2010 இல், ஐபோன் ஓஎஸ் என்பது ஐஓஎஸ்(iOS) என ஆப்பிளால் பெயர் மாற்றம் செய்யப்பட்டது. ஆனால் ஐஓஎஸ்(iOS) என்பது சிஸ்கோ நிறுவனத்தால் அதன் இயக்கு தளத்தில் உபயோகிக்கப்பட்ட பெயராகும் ஒரு தசாப்தமாக இந்த பெயரை உபயோகித்து வருகிறது. பின்னால் சட்ட ரீதியான பிரச்சினைகள் எதுவும் வரக்கூடாது என்பதால் ஆப்பிள் இந்த பெயரை சிஸ்கோ நிறுவனத்திடம் இருந்து உரிமமாக பெற்றுக்கொண்டது. 2011 ஆண்டு இறுதியில், ஐஓஎஸ்(iOS) நுண்ணறி பேசி மற்றும் கணினிகள் 60 சதவீத பங்குச்சந்தையை கொண்டு இருந்தன.
ஆசியக் கிண்ணம் 2010
ஆசியக் கிண்ணம் 2010 (Asia Cup 2010) துடுப்பாட்டப் போட்டிகள் 2008 ஆம் ஆண்டு சூன் 15 முதல் சூன் 24 வரை இலங்கையில் இடம்பெற்றன.
ஆசியாவின் நான்கு தேர்வுப் போட்டிப் பங்காளர்களான இந்தியா, பாக்கித்தான், இலங்கை, வங்காளதேசம் ஆகிய அணிகள் இப்போட்டித்தொடரில் பங்குபற்றின. இறுதிப் போட்டியில் இந்திய அணி இலங்கை அணியை 81 ஓட்டங்களால் வென்று 5வது தடவையாக ஆசியக் கிண்ணத்தைத் தனதாக்கியது. போட்டித் தொடரின் சிறந்த ஆட்டக்காரராக பாக்கித்தானிய அணித்தலைவர் சாகித் அஃபிரிடி தெரிவு செய்யப்பட்டார்.
ஆட்ட அரங்கங்கள்
அனைத்துப் போட்டிகளும் ரங்கிரி தம்புள்ளை பன்னாட்டு துடுப்பாட்ட அரங்கத்தில் நடைபெற்றன. அனைத்தும் பகல்/இரவு ஆட்டங்களாக நடைபெற்றன.
அணிகள்
போட்டியில் கலந்துகொள்ளும் நான்கு அணிகளும் போட்டியில் பங்குபெறும் வீர்ர்களை சூன் மாத தொடக்கத்தில் அறிவித்தன.
புள்ளிகள் அட்டவணை
Source
ஆட்டங்கள்
அனைத்தும் உள்ளூர் நேரப்படி (UTC+05:30)
வெளி இணைப்புகள்
பகுப்பு:ஆசியக் கிண்ணம் பகுப்பு:இலங்கையில் விளையாட்டு பகுப்பு:2010 நிகழ்வுகள்
மனித இனத் தோற்றம்
பூமியில் வாழும் பாலூட்டிகளில் மிகவும் முன்னேற்றம் அடைந்து அறிவு வளர்ச்சியடைந்தத விலங்கு மனிதன். பிற விலங்குகளிடமிருந்து மாறுபட்டு எழுந்து நிற்கவும், நடக்கவும் மனிதனால் முடியும். சிந்திக்கும் திறன் மனிதனில் சிறந்து விளங்குபவையாகும்.( மனித இனத்தின் பரிணாம வளர்ச்சி குறித்து பலர் கருத்துக் கணிப்புகளை கூறியுள்ளனர்). (குரங்கிலிருந்து மனிதன் தோன்றினான் என்பர். ஆனால் அது முற்றிலும் சரியானதன்று). ஏனெனில் மனிதனைப் போன்றே காணப்படும் உராங் உட்டான், சிம்பன்சி, கொரில்லா ஆகிய இனக் குரங்குகளின் ஒட்டு மொத்தச் சேர்க்கைக் கூறுகளாகவே மனிதன் விளங்குகின்றான். உராங்க்- உட்டாங்கின் மூளை, சிம்பன்ஸியின் மண்டையோடு, கொரில்லாவின் கைகள் ஆகியவை மனித இனத்தைப் போன்றது. எனவே மனித இனத்தோடு தொடர்புடைய இந்த மூன்று குரங்கினங்களைக் காட்டிலும் மேம்பட்ட உறுப்பமைப்புகளை (கைகள்- சிந்தனை, குரல்வளம் போன்றவை) பெற்றிருப்பவன் மனிதன். எனவே, மனிதனும் குரங்கும் ஒரே மாதிரி வடிவமைப்புடைய விலங்கிலிருந்து - பொதுவான ஒரு மூதாதையிலிருந்து பரிணமித்திருக்கலாம் என்று கொள்வதே பொருத்தமாகும். எனவே மனிதனின் மூதாதையர்கள் குரங்குகள் அல்ல. ஆனால் குரங்குகளைப் போன்ற விலங்குகளே என உறுதிபடக் கூறலாம்.
மனித இனத்தோற்றம்
மனித இனம் எப்போது தோன்றியது என்பது குறித்து பல்வேறு கருத்துகள் நிலவுகின்றன. வாலிலா மனிதக் குரங்குகள் நான்கு கோடி ஆண்டுகளுக்கு முன் தோன்றின என்றும் பத்து லட்சம் ஆண்டுகளுக்கு முன் பெரிய மூளையையும், கூர்மையான கண்களையும், திறமையான கைகளையும் கொண்ட ஆதி மனிதன் தோன்றினான் என்றும் ஒரு கருத்து நிலவுகிறது.
மங்கோலிய இனம்
மஞ்சள் நிறமுடையவர்கள் இந்த இனத்தைச் செர்ந்தவர்கள். சீனர்கள், ஜப்பானியர்கள், அமெரிக்க இந்தியர்கள், மங்கோலியர் மற்றும் எஸ்கிமோக்கள் இவ்வகையைச் சேர்ந்தவர்கள்.
காக்கேசிய இனம்
வெள்ளை நிறமுடையவர்கள் இந்த இனத்தைச் சேர்ந்தவர்கள். ஐரோப்பியர், அரேபியர், இந்தோ-திராவிட இனத்தவர் எல்லோரும் இவ்வகையில் அடங்குவர்.
நீக்ரோ இனம்
கறுப்பு நிறமுடையவர்கள் இவ்வினத்தில் அடங்குவர். ஆப்பிரிக்காவிலும்,பசிபிக்தீவுப் பகுதிகளிலும் வாழும் மக்கள் இந்த இனத்தைச் சேர்ந்தவர்கள்.
மேற்கண்டவாறு மனித இனப்பாகுபாடு இருப்பினும், தற்காலத்தில் இனக்கலப்பு ஏற்பட்டுள்ளது. இனத்துக்கு இனம் கண், வாய், மூக்கு ஆகியவற்றின் அமைப்பு மாறுபட்டு உள்ளது. தலை அமைப்பும் மயிரிழை அமைப்பும் கூட வேறுபட்டுள்ளன.
உசாத்துணை
ஆணைவாரி ஆனந்தன். 'பல்துறை அறிவியல்' மணியம் பதிப்பகம் வெளியீடு. 1989.
பகுப்பு:விலங்கியல் பகுப்பு:படிவளர்ச்சி
இயற்கணித எண்களும் விஞ்சிய எண்களும்
ஒர் உள்ளக எண் (real number) r, முழு எண்களைக் கெழுக்களாகக் கொண்ட பல்லுறுப்புச் சமன்பாட்டை (polynomial equation with integral coefficients) சரி செய்யுமானால் அது ஓர் இயற்கணித எண் (Algebraic number) எனப்படும். இயற்கணித எண் அல்லாத உள்ளக எண்களுக்கு விஞ்சிய எண்கள்(Transcendental number) என்று பெயர். 19 வது நூற்றாண்டில் இயற்கணித எண்களும் விஞ்சிய எண்களும் கணித இயலர்களின் ஆய்வுக்கு இலக்காகியதும் இவைகளைப் பற்றிய உண்மைகள் சிறிது சிறிதாக வெளிப்படத் தொடங்கின.0
எடுத்துக்காட்டுகள்
எடுத்துக்காட்டாக, a/b என்ற ஒவ்வொரு விகிதமுறு எண்ணும் இயற்கணித எண்தான்; ஏனென்றால் அவை
என்ற சமன்பாட்டைச் சரி செய்கின்றன.
ஆகவே, ஓர் எண் இயற்கணித எண்ணாக இல்லாவிட்டால் அது விகிதமுறா எண்ணாகத்தான் இருக்க வேண்டும்.
ஆனால் இதன் மாற்றுத் தீர்மானம் உண்மையல்ல. விகிதமுறா எண்ணெல்லாம் இயற்கணித எண்ணல்ல என்று சொல்லிவிட முடியாது. உதாரணத்திற்கு \surd{2} ஐ எடுத்துக்கொள்ளலாம். இது
x^2 - 2 = 0
என்ற சமன்பாட்டைச் சரிசெய்கிறது. இதனால் \surd{2} ஓர் இயற்கணித எண்ணாகும். சொல்லப்போனால் இயற்கணிதத்தில் பொதுமட்டத்தில் நாம் சந்திக்கும் எண்கள் அநேகமாக இயற்கணித எண்களாகத்தான் இருக்கும். உ-ம்:
-1 ஒரு இயற்கணித எண்; எனென்றால் அது  x + 1 = 0 ஐ சரிசெய்கிறது.
355/113 ஒரு இயற்கணித எண்; ஏனென்றால் அது 113 x - 355 = 0 ஐ சரிசெய்கிறது.
ஒரு இயற்கணித எண்; ஏனென்றால் அது ஐ சரிசெய்கிறது.
ஆக, விகிதமுறா எண்களில் இயற்கணித விகிதமுறா எண்களும் இருக்கலாம், இயற்கணிதமற்ற விகிதமுறா எண்களும் இருக்கலாம்.
கற்பனை எண் என்று சொல்லப்படும் அமைகண எண் i உம் ஒரு இயற்கணித எண்தான்; ஏனென்றால் அது x^2 + 1 = 0 ஐ சரிசெய்கிறது a உம் b உம் இயற்கணித எண்ணானால் a + ib உம் இயற்கணித எண்தான்.
வரலாறு
ஆனால் 19ம் நூற்றாண்டு வரையில் இயற்கணிதமற்ற விகிதமுறா எண்கள் ஒன்று கூட கண்டுபிடிக்கப் படவில்லை. அப்படி ஒரு பகுப்பு இருக்குமா என்பதே தெரியவில்லை. 1844 இல் தான் ஜோசப் லியோவில் (1809-1882) இயற்கணிதமற்ற எண்கள், அதாவது, விஞ்சிய எண்கள், இருக்கமுடியும் என்பதை நிறுவினார். அவருடைய நிறுவல் வெகு நிரடலானது. ஆனால் அந்நிறுவல் பல விஞ்சிய எண்களைக் காட்ட வல்லதாயிருந்தது.
லியோவில் எண்
கீழே காட்டப்பட்ட எண்ணுக்கு லியோவில் எண் என்று பெயர்:
இதனுடைய தசம விரிவாக்கம்
0.1100010000000000000000010000......
இதனில் 1, 2, 6, 24, 120, ... வது இலக்கங்கள் 1 ஆகவும் மற்ற இலக்கங்கள் 0 வாகவும் இருக்கும். இந்த எண் ஒரு விஞ்சிய எண் என்று லியோவில் காட்டினார்.
விஞ்சிய எண்ணுக்கு இன்னொரு உதாரணம்:
0.123456789101112131415161718192021......
இங்குள்ள இலக்கங்களை எளிதில் எழுதிவிடலாம். ஏனென்றால் அவைகள் வெறும் இயல்பெண்கள் தான்; அவைகளின் வரிசையிலேயே ஒன்றன்பின் ஒன்றாகக் கொடுக்கப் பட்டிருக்கின்றன.
முக்கியமான விஞ்சிய எண்கள்
லியோவில் செய்த ஆய்வுகளில் எண் e முழு எண்களைக் கெழுக்களாகக்கொண்ட இருபடிச் சமன்பாடு எதையும் சரிசெய்யாது என்ற தீர்வை இருந்தது. ஆனால் e ஒரு விஞ்சிய எண் என்று காட்டுவதற்கு இது போதவே போதாது. அதற்கு, முழு எண்களைக் கெழுக்களாகக்கொண்ட எந்த பல்லுருப்புச்சமன்பாட்டையும் அது சரி செய்யாது என்று காட்டவேண்டும். இந்த சாதனையைப் புரிந்தவர் சார்ல்ஸ் ஹெர்மைட் (1822 - 1901). அவருடைய இந்த நிறுவல் 1873 இல் ஒரு 30-பக்க நூலாகப் பிரசுரமாகியது.
'பை'யும் ஒரு விஞ்சிய எண்
லிண்டெமன் என்பவர் 1882 இல் \piஉம் ஒரு விஞ்சிய எண் என்று நிறுவல் கொடுத்தார். அவருடைய தேற்றம்:
எல்லாம் இயற்கணித எண்களாகவும், a_iகள் வெவ்வேறு உள்ளக எண்களாகவோ பலக்க எண்களாகவோ இருக்குமானால்,
ஒருபோதும் சூன்யமாகாது.
ஆனால் ஆய்லர் சமன்பாடு என்று சொல்கிறது. இதையே என்றும் எழுதலாம். இப்பொழுது லிண்டெமன் தேற்றத்தைப் பயன்படுத்தினால், \pi i இயற்கணித எண்ணாக இருக்கமுடியாது என்று புலப்படும். ஆனால் i ஒரு இயற்கணித எண். அதனால் \pi ஒரு விஞ்சிய எண் தான்.
இவற்றையும் பார்க்கவும்
e (கணித மாறிலி)
துணை நூல்கள்
பகுப்பு:பகுவியல்
கனககிரி
புவியியல்
கர்நாடக மாநிலத்தின் கங்காவதி நகருக்கு வடமேற்கே 20 கி.மீ தொலைவில் உள்ள கொப்பள் மாவட்டத்தில் கனககிரி அமைந்துள்ளது.